*Priloga št. 2: Vzorec dogovora o vključitvi v program* socialne vključenosti

***Vzorec dogovora o vključitvi v program opremite z žigom in podpisom odgovorne osebe.***

VZOREC DOGOVORA O VKLJUČITVI V PROGRAM SOCIALNE VKLJUČENOSTI

***(naziv in naslov izvajalca)* ……………………………………………………..……………………………..,**

ki ga zastopa *(ime in priimek)* ………………………………… (v nadaljnjem besedilu: **izvajalec**)

in

***(ime in priimek uporabnika)* ……………………………………………,** rojen, dne: …………. v kraju: ………………….., stanujoč na naslovu: …………………………………………………….…………………, na podlagi (številka in ime odločbe, ki je podlaga za vključitev v program socialne vključenosti): …………………………………….., (v nadaljnjem besedilu: **uporabnik**),

sklepata naslednji

**DOGOVOR**

**o vključitvi v program socialne vključenosti**

1. **člen**

Uporabnik se (se je) z dne (z dnem) ……………. vključi (vključil) v program socialne vključenosti k izvajalcu na lokaciji …………………..……………

1. **člen**

Izvajalec za uporabnika izvaja program socialne vključenosti (v nadaljnjem besedilu: program) v skladu z individualnim načrtom uporabnika in v skladu s predpisi, ki urejajo varnost in zdravje pri delu. Uporabnik se zavezuje, da bo pri izvajanju programa aktivno sodeloval in upošteval navodila izvajalca ter izvajalcu ne bo iz hude malomarnosti povzročal škode.

Izvajalec je dolžan na vsakih 6 mesecev oceniti uporabnikovo delovno učinkovitost in doseganje zastavljenih ciljev iz individualnega načrta uporabnika, ki vključuje cilj, metode dela, strokovna ravnanja in aktivnosti v programu socialne vključenosti glede na sposobnosti, delovne zmožnosti, psihosocialne potrebe in cilje uporabnika.

1. **člen**

Izvajalec je dolžan izvajati programe socialne vključenosti v skladu s predpisi, ki urejajo varnost in zdravje pri delu ter v skladu s predpisi, ki urejajo hrambo in varovanje podatkov. Izvajalec zagotavlja zaupnost uporabnikovih podatkov in dokumentacije, ki jih pridobi v času izvajanja programa ter pridobiva le tiste podatke, ki so povezani z izvajanjem programa.

1. **člen**

Izvajalec zagotavlja izvajanje programa 8 ur dnevno vse delovne dni v letu z minimalno vključenostjo uporabnika 6 ur dnevno. V primeru, da je uporabnik vključen v program za krajši čas, mora to opravičiti z ustreznim dokazilom.

1. **člen**

Uporabnik ima v programu pravico do najmanj 30-minutnega dnevnega odmora za malico za dneve, ko je prisoten v programu, katero mu mora izvajalec tudi zagotoviti. Izvajalec mora uporabniku zagotoviti malico v obliki toplega obroka. Če zagotovitev toplega obroka iz opravičenih razlogov ni možna, uporabniku pripada nadomestilo stroškov prehrane v višini, kot ga ministrstvo, pristojno za javno upravo, objavi na osrednjem spletnem portalu javne uprave.

1. **člen**

Izvajalec mora uporabnika zavarovati za primer poškodbe pri delu, invalidnosti ali smrti v skladu s predpisi, ki urejajo pokojninsko - invalidsko zavarovanje ter s predpisi s področja zdravstvenega varstva in zdravstvenega zavarovanja.

1. **člen**

Izvajalec mora uporabniku zagotoviti **izplačilo mesečne nagrade**, skladno s pravilnikom o mesečni nagradi uporabnikom in **izplačilo potnih stroškov** za dneve, ko je uporabnik prisoten v programu.

Mesečna višina nagrade uporabnika znaša od 5 % do največ 10 % zakonsko določene minimalne plače, če je uporabnik mesečno prisoten v programu od 60 do 128 ur in največ 15 % zakonsko določene minimalne plače, če je uporabnik mesečno prisoten v programu več kot 128 ur.

Izvajalec uporabnika, na njemu razumljiv način, seznani s pravilnikom o mesečni nagradi uporabnikom in kriteriji za dodelitev mesečne nagrade uporabnikom.

Izvajalec mora uporabniku povrniti potne stroške za dneve, ko je uporabnik dejansko prisoten v programu najkasneje do 20. v mesecu za pretekli mesec. Če uporabnik ni upravičen do brezplačnega javnega prevoza, se mu povrne najcenejši javni prevoz. Če uporabnik nima možnosti prevoza z javnimi prevoznimi sredstvi, se mu prizna kilometrina v višini 8 odstotkov cene neosvinčenega 95-oktanskega motornega bencina. Kilometrina se lahko uveljavlja za razdaljo, ki je daljša od dveh kilometrov.

Podlaga za izračun potnih stroškov je podpisana izjava uporabnika o povračilu stroškov prevoza do izvajalca programa skupaj s priloženim potrdilom o ceni prevoza ali vozovnice ali veljavnega cenika javnega prevoza.

1. **člen**

Uporabnik ima pravico **do 25 prostih delovnih dni v koledarskem letu** brez navedbe razloga. Če se uporabnik vključi v program med letom, ima priznan sorazmeren del prostih delovnih dni brez navedbe razloga. Takšno odsotnost iz programa izvajalec vodi kot opravičeno odsotnost.

Uporabnik je opravičeno odsoten iz programa tudi zaradi bolezni, obiska pri zdravniku, nege ožjega družinskega člana – do 7 dni v koledarskem letu, sklenitve zakonske zveze – 3 dni, rojstva otroka – 3 dni, smrti ožjega družinskega člana ali staršev – 3 dni, selitve – 3 dni, smrti bližjih sorodnikov – 1 dan in podobno, vendar mora izvajalcu za čas svoje odsotnosti predložiti ustrezno dokazilo.

Uporabnik se zavezuje, da bo o vsaki odsotnosti iz programa pravočasno obvestil izvajalca. Uporabnik mora opravičiti svoje odsotnosti (v katere se ne štejejo prosti dnevi iz prvega odstavka tega člena) z ustreznim dokazilom, ki ga predloži izvajalcu. V primeru, da uporabnik neopravičeno izostane iz programa, ga izvajalec o neopravičenem izostanku najprej opomni, v primeru večkratne ali daljše neopravičene odsotnosti iz programa pa lahko izvajalec tudi odstopi od tega dogovora.

Pri daljši upravičeni odsotnosti uporabnika iz programa (npr. rizične nosečnosti, materinski in starševski dopust, daljše bolezni) status uporabnika v programu začasno miruje, kar pomeni, da ima uporabnik po prenehanju daljše upravičene odsotnosti pravico do takojšnje vključitve v program socialne vključenosti.

1. **člen**

Izvajalec je dolžan preveriti, ali je uporabnik zavarovan v skladu s predpisi, ki urejajo zdravstveno varstvo in zdravstveno zavarovanje. Če izvajalec ugotovi, da uporabnik nima urejenega zdravstvenega zavarovanja, mu je dolžan nuditi pomoč pri urejanju le tega.

1. **člen**

V primeru, da izvajalec oceni, da se je uporabnikovo delovno funkcioniranje in doseganje delovnih rezultatov bistveno izboljšalo, mora v dogovoru z Zavodom Republike Slovenije za zaposlovanje za uporabnika predlagati ponovno oceno zaposlitvenih možnosti.

1. **člen**

Vključitev uporabnika v program je prostovoljna. Uporabnik lahko na lastno željo kadarkoli odstopi od dogovora (pisno ali ustno, o čemer se naredi pisni zaznamek) brez navedbe razloga.

Izvajalec lahko v pisni obliki odstopi od dogovora zaradi:

* neupoštevanja pravil izvajalca (hišni red, kršenje varnosti pri delu, povzročanje škode … ),
* ogrožanja lastne varnosti in varnosti ostalih uporabnikov ter drugih oseb,
* dalj časa trajajoče neopravičene odsotnosti iz programa.
1. **člen**

Uporabnik ima pravico do ugovora. Izvajalec mora uporabnika jasno seznaniti z možnostjo ugovora uporabnika in z razlogi za izključitev iz programa.

1. **člen**

Izvajalec mora pred podpisom tega dogovora uporabnika seznaniti z njegovo vsebino.

1. **člen**

Ta dogovor je sklenjen v dveh izvodih, od katerega prejmeta uporabnik in izvajalec vsak po en izvod. Veljati začne z dnem podpisa uporabnika in izvajalca.

1. **člen**

Z dnem podpisa tega dogovora preneha veljati dogovor o medsebojnih pravicah in obveznostih z dne ………..… ***(Ta člen velja le za uporabnika, ki je bil pri izvajalcu vključen v program pred 1. 1. 2025)***

**Uporabnik: Izvajalec:**

Seznanjen/a sem z vsebino tega dogovora.

Datum: ………………… Datum: …………………

Podpis: Podpis:

………………………………… *žig izvajalca* …………………………………